EELNÕU

19.05.2025

**TARISTUMINISTER**

**MÄÄRUS**

**Majandus- ja taristuministri** **20. detsembri 2022. a määruse nr 102 „Hüdrograafiliste mõõdistustööde loetelu, loa andmise ja mõõdistustöö aruande heakskiitmise kord ning nõuded mõõdistustöö tegemisele“ muutmine**

Määrus kehtestatakse meresõiduohutuse seaduse § 47 lõike 5 alusel.

Majandus- ja taristuministri 20. detsembri 2022. a määruses nr 102 „Hüdrograafiliste mõõdistustööde loetelu, loa andmise ja mõõdistustöö aruande heakskiitmise kord ning nõuded mõõdistustöö tegemisele“ tehakse järgmised muudatused:

**1)** määruse pealkirja täiendatakse pärast sõna „loa“ tekstiosaga „taotlemise,“;

**2)** paragrahvi 2 lõige 5 muudetakse ja sõnastatakse järgmiselt:

„(5) Transpordiamet kooskõlastab enne mõõdistustöö loa andmist mõõdistusloa taotluse Kaitseväe ja Kaitsepolitseiametiga. Kaitsevägi ja Kaitsepolitseiamet kooskõlastavad taotluse või jätavad selle kooskõlastamata kolme tööpäeva jooksul taotluse saamisest arvates. Nimetatud aja jooksul vastamata jätmist loetakse taotluse vaikimisi kooskõlastamiseks.“.

(allkirjastatud digitaalselt)

Kuldar Leis (allkirjastatud digitaalselt)

taristuminister Marten Kokk

 kantsler